La începerea Primului Război Mondial a fost comandantul batalionului 4 din Regimentul 2 Prekobrojna, cu care a participat la Bătălia de pe Muntele Cer, fiind rănit în lupta de pe vârful Kosani în 16 august 1914. După trei luni, la 30 noiembrie, a fost din nou rănit într-o altă luptă cu austriecii. A devenit comandant al batalionului 2 din Regimentul 1 Kadrovska și, după retragerea armatei sârbe prin Albania în Corfu și urmarea în martie 1916 a unui curs de formare, a participat în calitate de comandant al batalionului 1 din Regimentul 4 Voluntari Sârbi la luptele de pe frontul din Dobrogea din august 1916. În situația tulbure de pe frontul românesc sudic a salvat-o pe principesa Maria, care apoi, în calitate de asistentă medicală, l-a tratat pe Stanković atunci când ofițerul sârb a fost rănit pentru a treia oară (în cap și în piept) în luptele cu bulgarii din satul Kara Sinan. În anul 1918 lt.col. Stanković a fost comandant militar al orașului Vranje.